Dodatok č. 1

k Všeobecne záväznému nariadeniu obce Ivanka pri Nitre

č. 1/2016 o nakladaní s komunálnymi odpadmi a drobnými stavebnými odpadmi na území obce Ivanka pri Nitre.

VZN vyvesené na úradnej tabuli:

od. 30. 11.2017 do 15.12.2017

VZN nadobúda účinnosť: 01. 01. 2018

obecné zastupiteľstvo v Ivanke pri Nitre podľa § 6 a § 11 ods. 4 písm. g/ zákona SNR č. 369/1990 Zb. o obecnom zriadení v znení neskorších zmien a doplnkov a ustanovenia § 81 odsek 3, § 81 odsek 8 písmena g) a § 81 ods. 5 zákona č. 79/2015 Z. z. o odpadoch a o zmene a doplnení niektorých zákonov / ďalej len zákona o odpadoch/ dopĺňa:

Všeobecne záväzné nariadenie č. 1/2016 o nakladaní s komunálnymi odpadmi a drobnými stavebnými odpadmi na území obce Ivanka pri Nitre nasledovne:

Dopĺňa sa pôvodné znenie v § 7 bodom 1 a):

Nádoby na zber komunálneho odpadu poskytuje pôvodcovi odpadu obec za ich nadobúdaciu cenu.

Dopĺňa sa pôvodné znenie § 13 ods. 3 písmenom h):

pneumatiky

- patria sem : pneumatiky vyzbierané od fyzických osôb na mieste uvedené v § 13 ods. 4 písm. i) tohto VZN.

Dopĺňa sa pôvodné znenie § 13 ods. 4 písmenom i):

pneumatiky – zbierajú sa donáškovým spôsobom len od fyzických osôb na zbernom mieste obce na ulici Pri parku v čase otváracích hodín zberného miesta.

Vypúšťa sa pôvodné znenie § 4 ods. 1 a nahrádza sa novým znením:

Pôvodca odpadu má právo:

Na poskytnutie zbernej nádoby v množstve a type zodpovedajúcom systému zberu komunálneho odpadu v obci Ivanka pri Nitre. Pôvodca odpadov má právo požiadať obec o poskytnutie nádob na triedený zber komunálnych odpadov.

- zberné nádoby na triedený odpad /papier, plasty, biologicky rozložiteľný odpad/ poskytne pôvodcovi odpadu obec za ich nadobúdaciu cenu.

- Náklady na zbernú nádobu na ZKO a nádoby na triedený odpad znáša pôvodca odpadu. V prípade straty alebo poškodenia nádoby na zber ZKO a nádob na triedený odpad je povinnosťou pôvodcu odpadu zaobstarať si zodpovedajúce náhradné nádoby na vlastné náklady.

Dopĺňa sa pôvodné znenie § 5 ods. 3 písmenom m):

Povinnosťou pôvodcu odpadu je zabezpečiť si smetné nádoby na triedený odpad. Obec Ivanka pri Nitre ich môže poskytnúť pôvodcovi odpadu za nadobúdaciu cenu.

Ostatné ustanovenia VZN č. 1/2016 o nakladaní s komunálnymi odpadmi a drobnými stavebnými odpadmi na území obce Ivanka pri Nitre zostávajú nezmenené,

Mgr. Ľuboš Gál

starosta obce